সূর্যবংশ
সূর্যবংশ (সংস্কৃত: सूर्यवंश, আইএএসটি: Suryavaṃśa) বা সূর্য রাজবংশ বা রঘু রাজবংশ বা  ইক্ষ্বাকু রাজবংশ কৈল্পিক রাজা ইক্ষ্বাকু কর্তৃক প্রতিষ্ঠিত। সূর্যবংশ অর্থ হল এই রাজবংশ সূর্যকে তাদের ঈশ্বর এবং তাদের জন্মদাতা হিসাবে প্রার্থনা করে এবং চন্দ্র রাজবংশের সাথে ক্ষত্রিয় বর্ণের একটি প্রধান বংশের অন্তর্ভুক্ত। জৈন ঐতিহ্য অনুসারে, জৈন ধর্মের প্রথম তীর্থঙ্কর, ঋষভনাথ নিজেই ছিলেন রাজা ইক্ষ্বাকু। আরও, জৈন ধর্মের ২১ জন তীর্থঙ্কর এই রাজবংশে জন্মগ্রহণ করেছিলেন। বৌদ্ধ গ্রন্থ এবং ঐতিহ্য অনুসারে, বুদ্ধ[তথ্যসূত্র প্রয়োজন]  এই রাজবংশ থেকে এসেছেন। বৌদ্ধ গ্রন্থ অনুসারে, ইক্ষ্বাকুর পূর্বপুরুষ যিনি বর্তমান যুগের প্রথম রাজা হিসেবে জনগণের দ্বারা নির্বাচিত হয়েছিলেন, তিনি ছিলেন এই রাজবংশের প্রতিষ্ঠাতা।